cyanic-selkie/wikianc huggingface dataset:
חליפת צלילה
חליפות חצי יבשות
חליפות יבשות למחצה מיוצרות בדרך כלל כחליפה מלאה יחד עם אטם לפרקי כף היד, חפתים ואטמי צוואר. לרוב החליפה באה בסטים של שני חלקים בתוספת אביזרים ללבישה מעל, מתחת או עם החליפה. חליפות יבשות למחצה אינן כוללות בדרך כלל ברדסים, מגפיים או כפפות, ולכן נלבשים מכסי ברזל, מגפיים וכפפות נפרדים.
חליפות מים חמים
מגפיים מיוחדים, כפפות ומנדף נלבשים כדי להאריך את החימום לגפיים. חימום גז הנשימה בקסדה זמין באמצעות מעטה מים חמים מעל צנרת כניסת הקסדה. חליפות אלה עשויות גם הן מניאופרן מוקצף ודומות לחליפות צלילה רטובות, אך אינן דומות להן מבחינה עיצובית, ואינן צריכות להיות עבות במיוחד, מכיוון שתפקידן העיקרי הוא לשמור באופן זמני את זרימת החימום. פרקי הידיים והקרסוליים של החליפה פתוחים, ומאפשרים למים לצאת החוצה מהחליפה כשהם מתמלאים במים חמים טריים מפני השטח.
מכיוון שחליפות מים חמים עשויים להיות משותפים לצוללים בתורנויות שונות, וחלקה הפנימי של החליפה עשוי להעביר זיהומים פטרייתיים אם לא ינוקה מספיק בין משתמשים. לטובת ניקיון החליפות בין צוללנים משתמשים מוסדות רבים ב"קולב בולי"
חוק תקשורת דיגיטלית עם גופים ציבוריים
היסטוריה חקיקתית
כאמור בשמו, בגרסתו המקורית עסק החוק רק בפנייה מצד הציבור אל גופים ציבוריים. בהצעת "חוק ההסדרים" לשנות התקציב 2021 ו-2022 נכלל פרק העוסק בשליחת מסרים מגופים ציבוריים בדיוור דיגיטלי. דברי נימקו זאת: "דיוור דיגיטלי יאפשר את שליחת המסר באופן מיידי בערוץ זמין, אמין, נגיש, מאובטח, מהימן וזול, תוך שמירת פרטיותו של הנמען. בכך, בכוחו של הדיוור הדיגיטלי לייעל את תהליך התקשורת עם גופים ציבוריים, הן מנקודת המבט של הפרט שיקבל את המסר והן מנקודת המבט של הגוף הציבורי." במהלך הדיון בהצעת "חוק ההסדרים" הופרד ממנה הדיון בתיקון זה והוא נדון בנפרד. בתיקון מס' 2 לחוק נוספו לחוק פרקים העוסקים בשליחת מסרים מגופים ציבוריים בדיוור דיגיטלי. בהתאם לתיקון זה שונה בו שם החוק לשם הנוכחי, חוק תקשורת דיגיטלית עם גופים ציבוריים.
מימוש החוק
בנוסף לדרכים הוותיקות, של פנייה בדואר או בפקס, גופים ציבוריים רבים מאפשרים פנייה אליהם בדואר אלקטרוני, אחרים מאפשרים זאת באמצעות טופס מקוון באתר האינטרנט שלהם, ויש שלשם שמירת הפרטיות של הפונים מאפשרים זאת באמצעות אתר מאובטח הדורש הזדהות (למשל רשות המסים ומערכת המשפט).
מארק טאקאנו
ביוגרפיה
ביולי 2011 הכריז טאקאנו כי יתמודד אל בית הנבחרים האמריקאי במחוז הקונגרס ה-41, אשר נוצר באותם הימים בעקבות תוצאות מפקד האוכלוסין של ארצות הברית ב-2010. חמישה מועמדים התמודדו לייצוג המחוז החדש בבית הנבחרים. בבחירות המקדימות הפתוחות שהתקיימו ביולי 2012, המועמד הרפובליקני ג'ון טבגליונה (Tavaglione) סיים ראשון עם 45% מהקולות. אחריו ניצב טאקאנו 37%. בבחירות הכלליות בנובמבר, טאקאנו ניצח את טבגליונה עם 58 אחוזים מקולות הבוחרים. בכך, נהפך לחבר הקונגרס הראשון שהוא הומוסקסואל ולא-לבן כאחד. ב-3 בינואר 2013, עם התכנסות הקונגרס ה-113 של ארצות הברית, טאקאנו הושבע לתפקידו.
אימה אמריקאית: אפוקליפסה
פיתוח
ב-12 בינואר 2017, הסדרה חודשה באופן רשמי לעונה שמינית, שעתידה לעלות לשידור ב-12 בספטמבר 2018. עוד קודם לכן, באוקטובר 2016, יוצר הסדרה, ראיין מרפי, הודיע על "עונת קרוסאובר" שתקשר בין "בית הרצח" לבין "הכישוף". בינואר 2018, מרפי ציין כי קרוב לוודאי שהעונה התשיעית של הסדרה תשמש כקרוסאובר בין שתי העונות הללו; עם זאת, ביוני 2018, מרפי הודיע שהוחלט לבסוף לבצע את הקרוסאובר בעונתה השמינית של הסדרה. מרפי אף הצהיר שציר הזמן של העונה השמינית יתרחש באוקטובר 2019, ושהעונה תכלול אווירה שמזכירה את "הכישוף" ואת "המוסד הסגור".
מסר - המרכז הארצי לסימולציה רפואית
מיון מועמדים לבתי ספר לרפואה
המבחן משלב ריבוי ראיונות מובנים (MMI) ותחנות מבוססות סימולציה המאפשרות להעריך את המועמדים לבתי הספר לרפואה גם על פי משתנים אישיים, שאינם נמדדים בבחינת הבגרות או בבחינות הפסיכומטריות.
אלן באדלי
ביוגרפיה
באדלי עסק גם בבניית מבחנים נוירופסיכולוגיים שונים, כגון מבחן CN REP (Children's Test of Nonword Repetition), ריאיון זיכרון אוטוגרפי AMI (Autographical Memory Interview), מבחן דפוסים חזותיים VTP (Visual Patterns Test), מבחן עיבוד מהירות ויכולת שפתית SCOLP (Speed and Capacity of Language Processing Test), ומבחן ריברמיד לזיכרון התנהגותי RBMT (Rivermead Behavioural Memory Test).
מודל זיכרון העבודה של באדלי
באדלי התנגד לגישת המחסנים של אטקינסון ושיפרין, שרווחה בתקופתו, לפיה הזיכרון לטווח קצר מכיל מחסן לאחסון פריטי המידע. באדלי טען כי הזיכרון לטווח קצר הוא למעשה מערכת שכוללת עיבוד מידע בנוסף לאחסון המידע. על פי המודל המקורי של באדלי, לזיכרון העבודה קיימים שלושה רכיבים: לולאה פונולוגית, שבה מתבצע שינון ועיבוד של שפה; לוח חזותי-מרחבי, שבו מתבצע עיבוד מידע ויזואלי ומרחבי, ומהווה את מרחב המידע; ומעבד מרכזי, שמווסת את העבודה לשני הרכיבים האחרים וכן מעביר מידע אל הזיכרון לטווח ארוך וממנו. בשנת 2000 הוסיף באדלי למודל מרכיב רביעי - החוצץ האפיזודי, המבוסס על סדרתיות בזמן והקשר סמנטי. זאת בעקבות מחקרים שהעלו כי נפגעי אפזיה שלא הצליחו לשנן מידע חדש מסוגים שונים או שקיבולת הזיכרון שלהם נמוכה מאוד דווקא הצליחו לזכור סיפורים, ומחקרים אחרים שהראו כי גם תחת הפרעה להפקת הגאים נבדקים מצליחים לזכור כ-5 מילים, הרבה מעל לצפוי. לפיכך עלתה ההשערה כי מרכיב נוסף זה מקושר לזיכרון לטווח ארוך.
גן המגינים
תיאור
בקרבת גן השעשועים ישנו מבנה עץ. לאורך השנים שימש המבנה לשימושים שונים דוגמת גלריה ובית קפה.
פוסום זנב-מברשת צפוני
מצב
מצב שימורו של הפוסום הצפוני טרם הוערך (NR) על ידי הרשימה האדומה של IUCN, מאחר שהיא עדיין מתייחסת אליו כתת-מין של הפוסום המצוי. על פי נתוני הארגון, האוכלוסייה שלו דלילה ונמצאת במגמת ירידה, בשל משטרי אש לא הולמים. הפוסום הצפוני מצוי במספר אזורים מוגנים, שהבולט שבהם הוא הפארק הלאומי קקדו.
דוד אוסישקין
דוד אוסישקין (נולד בשנת 1935) הוא פרופסור אמריטוס בחוג לארכאולוגיה ותרבויות המזרח הקדום באוניברסיטת תל אביב.
תל לכיש
החפירות אפשרו לשחזר את פרשת כיבוש לכיש והריסתה על ידי סנחריב מלך אשור בעת מסעו ליהודה בשנת 701 לפני סה"נ. צבא אשור הגיע ליהודה כדי לדכא את המרד שבראשו עמד חזקיהו מלך יהודה, ועם בואו פנה מיד לכבוש את לכיש שהייתה עיר המבצר המרכזית בממלכת יהודה. סנחריב כבש את לכיש והרס אותה כליל. הנתונים ההיסטוריים והמקראיים, נתוני החפירה בתל לכיש, וסדרת תבליטי האבן המתארים את הכיבוש אשר הציב סנחריב בארמונו בנינוה (המוצגים במוזיאון הבריטי בלונדון) מאפשרים לשחזר את הקרב הקשה שהתחולל כאן בשנת 701 לפני סה"נ. בשנת 2004 הוציא דוד אוסישקין לאור דו"ח מדעי מלא בן חמישה כרכים על תוצאות החפירות.
קקדו גאנג גאנג
מאפיינים
מין זה מגיע לאורך 35 ס"מ ומשקלו 210-340 גרם. הקקדויים אפורים ולזכרים "מסיכה" אדומה על ראשם המסתיימת בציצה הזקורה מעט קדימה. המקור אפור והבטן מנומרת במעט חום בהיר. שני המינים דומים בגודלם. הם דומים למיני הקקדו ונחשבים לקרובים אליהם יותר משאר הקקדויים.
RISAT-2
ב-22 במאי 2019 שיגרה הודו לוויין מכ"ם נוסף בשם RISAT-2B שמשקלו היה כ-615 ק"ג. לוויין זה הוא הראשון משלוש לווייני מכ"ם חדשים מסדרת RISAT-2 המבוססת על טכנולוגיית מכ"ם הטכסאר הישראלי (להבדיל מסדרת RISAT-1 שמהווה סדרת לווייני מכ"ם נפרדת בפיתוח הודי), הכוללים את RISAT-2B (ששוגר במאי 2019), RISAT-2BR1 (ששוגר בדצמבר 2019), ו-RISAT-2BR2 שמיועד לשיגור בפברואר 2020.
טרילוגיית ברטימאוס
הרקע העלילתי
הקוסמים לא משתמשים בשמם מלידה, כיוון שבו יש כוח אותו אפשר לנצל נגדם, אלא בשמות מומצאים, אותם מקבל כל שוליית קוסם כאשר הוא מגיע לגיל 12.
צורת הכתיבה
הסופר אף מחליף במתכוון בין שמו מלידה של נתנאל, לבין כינויו בקרב הקוסמים - ג'ון מנדרייק, כאשר בכינויו הוא משתמש בעיקר בספר השלישי, בו נתנאל מתנהג כמו קוסם - לא חולק כבוד לאיש, ומרמה על מנת להשיג את מטרותיו.
אלימות נגד אנשים עם מוגבלות
אלימות מינית
מחקרים מעלים גם כי קיימים שיעורים גבוהים של פגיעה מינית בבתי חולים פסיכיאטריים. אנשים עם מוגבלות נפשית מתמשכת חשופים פי 4–10 יותר לפגיעה מינית. הדבר נובע, בדומה למצב בקרב אנשים עם אוטיזם, מקושי בזיהוי הסיטואציה והבנת המתרחש ובקושי בהגנה עצמית אל מול סיטואציות פוגעניות בכלל ופוגעניות מינית בפרט.
אלימות נגד נשים עם מוגבלויות
אלימות מינית ומגדרית היא תופעה חברתית הקיימת בחברה הכללית.
המצב והיקף התופעה בישראל
במדינת ישראל החוק המרכזי הבא לתת מענה לתופעה של אלימות, התעללות והזנחה של אנשים עם מוגבלות הוא "חוק חובת הדיווח" אשר הוא חלק מחוק העונשין. חובת הדיווח לגבי עברות הנעברות בקטינים ובחסרי ישע הוכנסה לחוק העונשין,. תיקון זה לחוק, המכונה גם בשם "חוק חסרי ישע".
הנתונים הקיימים נוגעים כאמור בעיקר על תופעת האלימות כלפי ילדים ונוער עם מוגבלות. לפי נתוני משרד הרווחה, האמונים על חקירת ילדים ונוער עם מוגבלות קוגניטיבית או תקשורתית בשנת 2015 נמצא כי אחוז הילדים עם מוגבלות שכלית התפתחותית או אוטיזם גבוה משמעותית מילדים אחרים באותם הגילאים. בשנה זו נחקרו 9,600 ילדים ונוער עם מש"ה או אוטיזם אשר חוו התעללות או הזנחה חמורה. פי 3.5-4 יותר מילדים בני אותו הגיל ללא מוגבלות . תהליכי החקירה והתשאול אינם מתאימים לרוב לאותם הילדים ולכן ניתן לראות פעמים רבות בהם ישנו קושי להביא למיצוי הדין לפוגעים
טיפול בתופעה בישראל
בישראל קיימים מספר ארגונים ומוסדות האחראים לטיפול בתופעת האלימות כנגד אנשים עם מוגבלות, ביניהם:
Anti-Hero (שיר)
ביקורות
המבקר אלכסיס פטרידיס מ-The Guardian טען כי "Anti-Hero" הוא ליטניה על תיעוב ושנאה עצמית לצד ביטחון גבוהה. – אמר. ג'ייסון ליפשוץ מ-Billboard הכתיר אותו כשיר הטוב ביותר ב-Midnights בנימוק שהפקתו והביקורת העצמית המוצגת בו ראויה להערכה. הלן בראון מ-The Independent כינתה את "Anti-Hero" כשיר מצוין, ושיבחה על השימוש בדימויים הנהדרים והסוריאליסטיים ששימשו את סוויפט בכתיבתו. כשכתבה עבור The Observer בחרה קיטי אמפייר ב-"Anti-Hero" כאחת מהרצועות המרתקות באלבוםבשל ההלקאה העצמית האפלה שלו. קארל וילסון מ-Slate ציין לטובה את כישרון הכתיבה של סוויפט ואת תהליך חיבור השיר. וילסון גם העריך את היכולות הווקאליות שלה, והשווה אותה לרמת השירה של קייט בוש. ג'ון מרפי מ-MusicOMH טען כי מדובר באחד מהשירים הטובים סוויפט חיברה אי-פעם.
לורן שרייבר
פעילות בתחום החלל
כיום הוא מתגורר בקולורדו עם משפחתו.
אלחנדרו סאבלה
אלחנדרו חאבייר סאבלה (בספרדית: Alejandro Javier Sabella; 5 בנובמבר 1954 – 8 בדצמבר 2020) היה כדורגלן ששיחק בעמדת הקשר ההתקפי, ומאמן כדורגל ארגנטינאי.
קריירת אימון
נפטר ב-8 בדצמבר 2020 בשל וירוס שהוביל להחמרה במחלת לב.
תאגיד הרשת הממשלתי של סין
תאגיד הרשת הממשלתי של סין או SGCC (ראשי תיבות באנגלית של: State Grid Corporation of China; בפין יין: 国家电网公司 גוּאוֹ-גִ'יאַה דִיאֶן-וַואנְג גוֹנְג-סְי) ידוע בסינית בפשטות בכינוי "הרשת הממשלתית" (State Grid), הוא מונופול בבעלות הממשלה, המספק שירותי חשמל ואלקטרוניקה בסין, הפיליפינים, אוסטרליה, ברזיל, איטליה, פורטוגל ויוון. התאגיד הוא חברת השירותים הגדולה בעולם והחברה השנייה בעולם בהכנסות (2018). ב 2016/17 היו לחברה 927,839 עובדים, כ-1.1 מיליארד לקוחות, והכנסות של כ-363 מיליארד דולר.
סמבוק
טקסונומיה
משפחת המורניים כוללת שלשה סוגים בלבד: מורן, סמבוק ואדוקסה (adoxa), לאחרון אין נציג בר בישראל. לסוג סמבוק שני נציגים בישראל: סמבוק שחור (Sambucus nigra) צמח נדיר עד נדיר מאוד הפורח באפריל עד מאי; וסמבוק אמיתי (Sambucus ebulus), צמח נדיר מאוד הגדל בחרמון ופורח במאי עד יולי.
מאפיינים של הסוג
שיחים או עצים גדולים, לעיתים רחוקות עשבים רב-שנתיים.
הפרחים קטנים, דו-מיניים, בעלי שחלה תחתית וערוכים בתפרחות מסוימות או במכבדים בקצות הענפים.
צמחי נוי
מספר מינים תורבתו והם מגודלים בחצרות לנוי, בגלל עלוותם ופרחיהם ובגלל פירותיהם, כמו גם למשיכת ציפורים ופרפרים.
תהל"ה
פעילות
חברות תהל"ה מגיעות לדיונים בוועדות הכנסת העוסקות בנושאים שקשורים לרווחה ושוויון זכויות לקהילת הלהט"ב, ונציגות של העמותה משמיעות שם את קולם של ההורים לאנשים להט"ב. פעילות של תהל"ה מתראיינות לתקשורת ומפיצות את דבר קיומן של קבוצות תמיכה במקומות רבים בישראל, כדי להקל על הורים שמרגישים צורך בתמיכה, למצוא את דרכם לקבוצות במקומות מגוריהם.
הקמפיין לדקת דומיה לזכר חללי מינכן באולמפיאדת 2012
התמיכה בקמפיין הגיעה ממספר אנשי ציבור וסלבריטים, בהם נשיא ארצות הברית, ברק אובמה, מזכירת המדינה האמריקאית, הילרי קלינטון, מועמד המפלגה הרפובליקנית בבחירות לנשיאות ארצות הברית שנערכו ב-2012, מיט רומני, שר החוץ הגרמני, גידו וסטרוולה, הפרלמנט האיטלקי, הפרלמנט האוסטרלי, הפרלמנט הגרמני והפרלמנט הקנדי.
באולימפיאדת טוקיו שנערכה ב-2020 הוזכר במפורש טבח הספורטאים הישראלים במינכן ונערכה דקת דומייה רשמית לזכרם, לזכר הרוגי כל האולימפיאדות ולזכר הרוגי מגפת הקורונה.
גרמניה
שר החוץ גווידו ווסטרוול תמך בדקת שתיקה באולימפיאדת לונדון במכתב לז'אק רוג ', נשיא הוועד האולימפיאדה הבינלאומית. ווסטרוול כתב כי הטבח במינכן היה "גם מתקפה על המשחקים האולימפיים והרעיון האולימפי לקידום שלום וידידות בין האומות." ווסטרוול הכיר כי המוקד של האולימפיאדה חייב להיות תחרות הספורט, אך פנה גם לרוג 'בבקשה ל"הפסקה של רגע בשעה מתאימה "במהלך האולימפיאדה, שתהיה" מחווה הומניטרית ודרך ראויה להעביר את המסר כי אלימות וטרור אינם תואמים את הרעיון האולימפי. " ווסטרוול הוסיף כי גרמניה "מביטה אחורה בצער ובייסורים על הטרגדיה של מינכן" ומחשבותיהם הן עם הקורבנות, משפחותיהם ואנשי הצוות הישראלי ששרדו.
ארצות הברית
המועמד הרפובליקני לבחירות לנשיאות שנערכו באותה שנה, המושל מיט רומני, תמך אף הוא בדקת דומייה. אנדראה סול, הדוברת של רומני אמרה כי "המושל רומני תומך בדקת הדומייה לזכרם של הספורטאים הישראלים שנרצחו במשחקים האולימפיים במינכן". רומני אף אמר בעצמו כי "כולנו זוכרים את 11 הספורטאים הישראלים שנרצחו בטבח באולימפיאדת מינכן 72'".
Oui, oui, oui, oui
באירוויזיון
ב-11 במרץ 1959, השיר בוצע על ידי פיליפ באירוויזיון. השיר הושר ראשון בסדר ההופעות, לפני דנמרק. השיר זכה במקום השלישי עם 15 נקודות.
ג'ייסון סודייקיס
ביוגרפיה
הוא נולד עם תתרנות שגרמה לו להיות ללא חוש ריח וכמעט ללא חוש טעם.
עם ככל העמים
בספר מוזכר אחרון האבות המייסדים של הציונות, הפעיל הרוויזיוניסטי הנשכח הלל קוק, שדגל בגישה דומה עד יום פטירתו, כמו גם תלמידו פרופ' יוסף אגסי (שחיבר את הספר בין דת ולאום שהיווה השראה לספר זה) והיה מורהו של ברנט.
ג'ואנה מלוויץ
ביוגרפיה
מלוויץ נשואה לטנור הגרמני סיימון בודה, שהוא חבר אנסמבל באופרה של פרנקפורט. בשנת 2019, מגזין אופרנוולט בחר במלוויץ בתור 'מנצחת השנה'. בנובמבר 2020 קיבלה מלוויץ את הזונדרפרייס (הפרס המיוחד) של התרבות הבווארית.
ברנקו ורגוץ'
קריירת מועדונים
בקיץ חתם בספליט.
Slippery When Wet
Slippery When Wet הוא אלבום האולפן השלישי של להקת בון ג'ובי. האלבום יצא באוגוסט 1986.Slippery When Wet היה הצלחה מסחרית מיידית. האלבום היה במשך 8 שבועות במקום הראשון של מצעד הבילבורד 200.
הרקע לאלבום
השיר "Livin' on a Prayer" נחשב השיר הידוע והמוצלח ביותר של הלהקה, והוא עדיין מופיע במקומות הראשונים בסקרים שקשורים ללהקה ולפעמים מופיע במצעדים עשורים שלמים אחרי שיצא לראשונה כסינגל. השיר מתאר את חייהם של טומי וג'ינה, זוג עני שנאבק לגמור את החודש ולשמור על היחסים. במקור ג'ון לא אהב את השיר ולא רצה להכניס אותו לאלבום, אך בהמשך ריצ'י שכנע אותו שהשיר טוב. בעקבות כך הלהקה החליטה לעבוד מחדש על השיר, לשנות את ריף הבאס ולהכניס לשימוש בשיר את הטולקבוקס, אפקט לגיטרה שמדמה דיבור אנושי. והתוצאה הסופית הייתה הצלחה מסחררת. בשירם "It's My Life" משנת 2000 הלהקה מזכירה את טומי וג'ינה, וגם שם יש שימוש בטולקבוקס.
גלוטן
הגלוטן מורכב משתי קבוצות חלבונים עיקריות: גליאדינים וגלוטנינים. הגליאדינים והגלוטנינים מכילים כמות גדולה יחסית של חומצות האמינו גלוטמין ופרולין וכן כמויות מזעריות של ליזין, ארגינין, תריאונין, וטריפטופן.
יהושפט הרכבי
ביוגרפיה
בדצמבר 1953 מונה לסגן ראש אגף המודיעין במטכ"ל. הרכבי שהה בצרפת לצורך לימודים, ובעקבות העסק הביש מונה לראש אגף המודיעין במטכ"ל במאי 1955. הרכבי הוביל את איסוף המודיעין והשתתף בתכנון מבצע קדש. באוקטובר 1958 קודם לדרגת אלוף. ב-1959 הודח ומתפקידו בעקבות אחריותו לפרשת ליל הברווזים, ויצא לחופשת לימודים בארצות הברית.
פוסום זנב-מברשת קצר-אוזן
אקולוגיה
הטורפים הטבעיים של הפוסום הם הדינגו, פיתון השטיחים ונמיית כיס נמרית. הפוסום משתמש בחושי השמיעה והריח המפותחים כדי לאתר סכנות מבעוד מועד, ומטפס על עצים או חוצה גופי מים בשחייה במקרה הצורך.
יחסי ארצות הברית–הונג קונג
היסטוריה
הונג קונג היא חברה פעילה בקואליציה הגלובלית נגד הטרור, וזו הצטרפה ליוזמה לביטחון המכולות ונשארה שותפה חשובה בכל הנוגע לחיסול מימון של רשתות טרור ולמאבק בהלבנת הון. הונג קונג עברה חקיקה שנועדה להעמיד אותה בדרישות החלות על החלטות האו"ם נגד הטרור והמלצות כוח המשימה. לארצות הברית יש קשרים כלכליים וחברתיים משמעותיים עם הונג קונג. יש כ-1,100 חברות בארצות הברית, כולל 881 פעולות אזוריות (298 מפקדות אזוריות ו-593 משרדים אזוריים) וכ-54,000 אזרחים אמריקאים בהונג קונג. על פי נתוני ממשלת ארצות הברית, היצוא האמריקני להונג קונג הסתכם ב-17.8 מיליארד דולר ב-2006. ההשקעות הישירות של ארצות הברית בהונג קונג בסוף 2006 הסתכמו בכ-38.1 מיליארד דולר, מה שהפך את ארצות הברית לאחת המשקיעות הגדולות בהונג קונג, יחד עם סין, יפן והולנד. ארצות הברית והונג קונג חתמו על הסכם תעופה אזרחי באוקטובר 2002, אשר ביטל באופן משמעותי את הגבלות שוק התעופה. הונג קונג נהנית מאוטונומיה כשטח מכס נפרד, ללא שינויים בגבולות, כוח אדם או בקרות ייצוא טכנולוגיה מאז 1997. ההגנה על זכויות קניין רוחני (IPR) השתפרה באופן משמעותי בשנים האחרונות, והכנסת חקיקה יעילה חדשה לשליטה בהפקה אסורה ואכיפה משופרת הפכה את הונג קונג למודל אזורי להגנה יעילה על זכויות יוצרים. נציג הסחר וסוכנויות אחרות בארצות הברית מציבים באופן קבוע את הונג קונג כדוגמה לאחרים.
אדוארד סנודן
אירועי אדוארד סנודן בשנת 2013 היוו משבר דיפלומטי בין הונג קונג לארצות הברית. ב-20 במאי 2013 הגיע אדוארד סנודן, עובד לשעבר של סוכנות הביון המרכזית (CIA), להונג קונג. סנודן הדליף מידע מסווג מן הסוכנות לביטחון לאומי (NSA) בהונג קונג בתחילת יוני. סנודן חשף כי "ממשלות ארצות הברית והרפובליקה העממית של סין ביצעו מספר עצום של פשעים נגד הונג קונג" והמשיך לזהות כתובות פרוטוקול אינטרנט סיניות, שה-NSA עוקב אחריהן וציין כי ה-NSA אסף נתוני הודעות טקסט לתושבי הונג קונג. ב-22 ביוני, הפקידים האמריקניים ביטלו את הדרכון שלו. ב-23 ביוני, עלה סנודן על טיסה מסחרית למוסקבה.
אותליה קרומוול
אותליה קרומוול (באנגלית: Otelia Cromwell; 8 באפריל 1874 – 25 באפריל 1972) הייתה חוקרת מפורסמת ופרופסור לשפה וספרות אנגלית במכללת המורים מיינר, מכללה לנשים אפרו-אמריקאיות. היא הייתה האפרו-אמריקאית הראשונה שסיימה את לימודיה במכללת סמית', וקיבלה תואר ראשון בלימודי קלאסיקה בשנת 1900. מאוחר יותר היא קיבלה תואר שני באוניברסיטת קולומביה בשנת 1910 ותואר דוקטור באנגלית מאוניברסיטת ייל בשנת 1926. בכך היא הפכה לאישה האפרו-אמריקאית הראשונה שזכתה לתואר דוקטור בייל.
חיים אישיים
היא מתה בבית משפחתה בשנת 1972 בגיל 98.
אבי דיכטר
שירותו הצבאי
דיכטר התגייס לצה"ל בפברואר 1971, התנדב לסיירת מטכ"ל וצורף לצוות לוחמים בפיקודו של איתמר סלע. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. עם חבריו לצוות נמנו אבנר שור, עמרי פדן ואורי טבנקין. בעת תקופת שירותו בצוות איתמר היה יוני נתניהו מפקד הפלוגה ואחריו שימש בתפקיד מוקי בצר. דיכטר שירת ביחידה כלוחם שלוש שנים וחצי, ובמהלכן נטל חלק בפעילות המבצעית החשאית של היחידה. סירב להצעתו של מפקד היחידה, אהוד ברק, לצאת לקורס קצינים. במלחמת יום הכיפורים, בהיותו לוחם ותיק, מונה לתפקיד פיקודי, עקב נפילתו של מפקד הצוות,, שנפגע מאש מצרית בסמוך לעיר אסמאעיליה.
שירותו בשב"כ
לאחר שחרורו מצה"ל הצטרף ב-1974 לשב"כ כמאבטח באל על. הוא למד באולפן לערבית ועבר קורס רכזי מודיעין. הוצב במרחב דרום של השב"כ, ושירת כרכז בצפון ובמרכז רצועת עזה. ב-1980 מונה לרכז נפה. ב-1983 מונה לרכז נפת צידון בעקבות אסון צור הראשון. ב-1986 מונה לראש חטיבה במרחב דרום, ב-1987 הוענק לדיכטר צל"ש מאלוף פיקוד הדרום על תושייתו במרדף שניהל לבדו אחרי מחבל שפוצץ מטען צד בצומת נצרים. בסופו של מרדף רגלי ירה דיכטר במחבל ממרחק של ארבעים מטרים והרגו. ב-1990 מונה לראש מחלקת הדרכת נושאים ערביים.
בשנת 1992 מונה לראש מרחב דרום. במהלך כהונתו בתפקיד זה חוסל "המהנדס", יחיא עיאש. מנגד, מחבל שיצא מעזה הצליח לבצע פיגוע התאבדות בדיזנגוף סנטר בתל אביב, תוך שהוא חומק מהשב"כ.
מסיבת קוקטייל
מסיבת קוקטייל היא מסיבה בה מגישים קוקטיילים ומשקאות חריפים אחרים לצד מתאבנים וכיבוד קל. מסיבות קוקטייל מאורגנות לרוב לצורך יצירת קשרים בין-אישיים ורישות עסקי.
אבי דיכטר
תוכנית ההתנתקות
דיכטר לא הסתיר את הסתייגותו מתוכנית ההתנתקות שיזם ראש הממשלה שרון. הוא העריך כי תוכנית ההתנתקות מרצועת עזה "תביא להפחתה במספר הפיגועים ותשנה את דפוסם". עם זאת, דיכטר התריע כי פינוי ציר פילדלפי יהפוך את דרום ישראל לדרום לבנון ואמר כי צה"ל חייב להיות בשטח כדי למנוע את ירי המרגמות והרקטות באשר לאיום הרקטות מרצועת עזה הוסיף דיכטר כי ההתנתקות לא תביא להרעה במצב, וכי התוכנית דווקא תיתן לישראל חופש פעולה נרחב יותר. עם זאת הוסיף כי על ישראל להמשיך ולפעול בעיר ג'נין אף לאחר ההתנתקות, על מנת שלא ינצלו ארגוני הטרור את החלל שייווצר לאחר נסיגת צה"ל מהאזור. בנושא זה הבהיר דיכטר בפני ועדת החוץ והביטחון כי נסיגה של צה"ל מצפון השומרון במסגרת תוכנית ההתנתקות, עלולה להביא להגברת הטרור באותו אזור ולהפכו לרצועת עזה מבחינה ביטחונית.
משוואת המשאבה והטורבינה של אוילר
המשוואות
המומנט הפועל על הלהבים הוא:
מבט ראשוני במשוואות עשוי ליצור רושם שאין במשוואות אלו מספיק מידע כדי לנבא את פרמטרי העבודה של המשאבה, שכן הספיקה הנפחית Q אינה נתונה, אולם תאוריית אוילר מתארת גם כיצד ניתן לנבא את הספיקה בתלות במאפיינים הגיאומטריים של הלהבים. נמחיש זאת עם דוגמה חישובית.
אבי דיכטר
במפלגת קדימה
ב-3 באוגוסט 2011 הגיש דיכטר, יחד עם עוד 39 חברי כנסת, את הצעת "חוק יסוד: ישראל - מדינת הלאום של העם היהודי", שביקשה לקבוע את אופייה של מדינת ישראל כמדינת הלאום של העם היהודי, ובכך מפרשת את המונח "מדינה יהודית ודמוקרטית" שמופיע בחוק יסוד: חופש העיסוק ובחוק יסוד: כבוד האדם וחירותו. לפי ההצעה, ישראל תוגדר כ"הבית הלאומי של העם היהודי", וייקבע שהוא העם היחיד שיממש בה את זכותו להגדרה עצמית, וזאת כדי למנוע מדינה דו לאומית. ההצעה קבעה שהאמור בכל חוק יפורש בהתאם לכך, כולל היותה של ישראל מדינה דמוקרטית (עובדה שצוינה בסעיף 2 להצעה). עוד על-פי ההצעה, בין היתר, שהמדינה תפעל ל"התיישבות יהודית בתחומיה" ותוכל לאפשר התיישבות קהילתית נפרדת לבני לאום אחד או דת אחת (וכך לשנות את הפסיקה בבג"ץ קעדאן), שרק העברית תהיה שפה רשמית (ואילו לערבית יהיה "מעמד מיוחד", שהלוח העברי יהיה לוח רשמי של המדינה, ושהמשפט העברי ישמש מקור השראה למחוקקים. כמו כן, יש לעגן את הכתוב בחוק יסודות המשפט בחוק יסוד. ההצעה זכתה להתנגדות נרחבת במערכת הפוליטית, וחברי כנסת חזרו בהם מתמיכתם בה. ההצעה לא הועלתה לקריאה טרומית בכנסת ולא קודמה.
במפלגת הליכוד
באוקטובר 2016 הציג דיכטר את עמדתו בנוגע להקמת נמל ימי בעזה. לדבריו, נמל ימי בידי חמאס משמעותו "הגדלה דרמטית של יכולות הלחימה של חמאס, אשר יהפוך בוודאות את הנמל לשער קליטה עבור יכולות צבאיות משופרות לאין שיעור בהשוואה ליכולות הנוכחיות". דיכטר הבהיר כי נמל בעזה יכול להיבנות "רק לאחר שהרשות הפלסטינית תפרז בפועל את הרצועה מנשק צבאי ותכיר בהסכמים שנחתמו בינה לבין ישראל". בכל מקרה, הסביר דיכטר במבט צופה פני עתיד "היעד חייב להיות הסכם כולל עם שלבים מובנים, שבו כל צד נבחן על פי ביצועיו בטרם מעבר לשלב מתקדם יותר, עד להסכם המלא".
לקראת הבחירות לכנסת העשרים וחמש ב-2022, התמודד דיכטר בפריימריז בליכוד ונבחר למקום ה-11 ברשימת הליכוד. ב-29 בדצמבר 2022, כחודשיים לאחר הבחירות, מונה דיכטר לשר החקלאות עם הקמת ממשלת ישראל השלושים ושבע.
חורב (רשת חינוך)
בית הספר היסודי
כיום בית הספר היסודי פועל בשכונת קטמון, ומנהיג יום לימודים ארוך עד השעה שלוש ורבע אחר הצהריים. מלבד לימוד מקצועות הקודש (ובתוכם לימוד גמרא לבנים מכיתה ד'), ישנם לימודי חול סדירים כמדעים, חשבון, אנגלית, עברית, טבע וכן תקשורת. חלק מבוגרי בית הספר ממשיכים לישיבה התיכונית או לאולפנא. עד שנת הלימודים תשע"ג ניהל את בית הספר הרב יצחק בראור, מצאצאיו של הרב הירש. בשל גירעון תקציבי, החליט הוועד של העמותה שהייתה הבעלות על בית הספר מיום הקמתו, להצטרף למסגרת החינוך הממלכתי דתי במשרד החינוך החל משנת הלימודים ה' תשע"ג. עד לאותה שנה היה בית הספר היסודי חורב "מוסד מוכר שאינו רשמי" כמשמעותו בחוק, עם המעבר פוצל בית הספר חורב לשני בתי ספר בנים ובנות בנפרד.
אקסייבר וודס
ניו דיי (2014–היום)
לאחר שקופי קינגסטון וביג אי רשמו עוד הפסד שנוסף לשרשרת ההפסדים שלהם, לאחר מכן, וודס הציע להם לאחד כוחות והשניים קיבלו את ההצעה שלו. השניים ניצחו את טייטוס אוניל והית' סלייטר בתוכנית מיין איבנט, בזמן שוודס מילא תפקיד פרשני.
בדצמבר, דניאל בריאן הכריז על טורניר בן שמונה אנשים על אליפות ארצות הברית. וודס נטל בו חלק, הוא ניצח את איידן אינגליש בסיבוב הראשון, אך הפסיד לג'ינדר מהאל בהמשך. ברויאל ראמבל, וודס נכנס כמספר ה-12, אך הודח על ידי אותו מהאל. באירוע פאסטליין, הניו דיי התמודדו מול האוסוס, אך הקרב נקטע על ידי אריק רואן ולוק הארפר. ברסלמניה 34, נקבע קרב זוגות משולש בין האוסוס, הניו דיי ולוק הארפר ואריק רואן, כאשר האחרונים הם אלו שניצחו וזכו באליפות הזוגות של סמאקדאון. לאחר מכן, הניו דיי הובסו על ידי האוסוס בקרב שהמנצחים בו יתמודדו מול הארפר ורואן באירוע הרויאל ראמבל הגדול ביותר בערב הסעודית. במופע המקדים לאירוע חוקי אקסטרים, הפסידו הניו דיי לסאניטי בקרב שולחנות. הניו דיי השתתפו בטורניר על אליפות הזוגות של סמאקדאון, הם ניצחו את סאניטי בסיבוב הראשון, לאחר מכן הם ניצחו את סזארו ושיימוס מה שקבע שהם יתמודדו מול הארפר ורואן בסאמרסלאם. הם ניצחו בפסילה, אך בעקבות זאת התואר נשאר אצל הארפר ורואן. יומיים לאחר מכן בסמאקדאון, הניו דיי ניצחו את הארפר ורואן בקרב ללא חוקים וזכו בפעם השלישית באליפות הזוגות של סמאקדאון. לעומת זאת, בפרק ה-1000 של סמאקדאון, איבדו אותם מחדש לשיימוס וסזארו.
חיים אישיים
וודס עושה דוקטורט בפסיכולוגיה חינוכית באוניברסיטת קפלה. יש לו ערוץ יוטיוב מצליח בשם UpUpDownDown שבעל יותר מ-2 מיליון מנויים, בנוסף לכך, לוודס גם חשבון באתר טוויץ'.
קוקסידיוזיס
קוקסידיוזיס אצל כלבים
הטיפול הוא שגרתי ויעיל. האבחון נעשה על ידי בדיקה מיקרוסקופית של הצואה, השופעת בדרך כלל באואוציסטים. התרופות בשימוש במחלה מחסלות את הפרוטוזואה או מצמקות מספיק אותן כדי שמערכת החיסון של בעל החיים יוכל לסלק את הזיהום. נזק קבוע של מערכת העיכול הוא נדיר והכלב בדרך כלל אינו סובל מסיבוכים ארוכי טווח.
מרטון צ'וקאש
קריירה
ב-2010 גילם את דמותו של צ'ארלס קינגסלי אביה של אליס (מיה וסיקובסקה) בסרטו של טים ברטון "אליס בארץ הפלאות".
גוטפריד פדר
גוטפריד פדר (בגרמנית: Gottfried Feder; 27 בינואר 1883 - 24 בספטמבר 1941) היה מהנדס אזרחי גרמני, כלכלן עצמאי ואחד מראשוני המפלגה הנאצית. הוא היה התאורטיקן הכלכלי של הנאצים, ומילא תפקידים שונים לאחר עלייתם לשלטון.
שמס בדראן
הרשעה
בדראן יחד עם בכירים אחרים, כולל עאמר, נעצרו ב-25 באוגוסט 1967 באשמת מזימה נגד נאצר. עם זאת, הם נשפטו על תפקידיהם במהלך מלחמת ששת הימים בשנת 1967, כולל בגין אישומים של בדראן בעינויים של אנשי האחים המוסלמים. בדראן הופיע בבית המשפט בשני משפטים נפרדים. הוא וסלאח נאסר, לשעבר ראש המודיעין וגם חלק מסיעתו של עאמר, הורשעו ונידונו לעבודות פרך בשל תפקידיהם בתבוסה.
קרופקי
קרופקי (בבלארוסית: Крупкі; ברוסית: Кру́пки; בפולנית: Krupki; בליטאית: Krupkos) היא עיר קטנה במחוז קרופקי במחוז מינסק שבבלארוס.
קהילה יהודית
כ-75% מיהודי המקום נמלטו במהלך המהפכה הרוסית ולאחר מלחמת האזרחים ברוסיה למערב אירופה או לארצות הברית. רק 870 מהם נותרו במקום עד 1939. בעיירה היו גם מעט תושבים פולנים, תושבים מפולסיה (Polesia), ליטאים וצוענים.
מלחמות העולם
כמה מהגרמנים והאוסטרים שהיו מעורבים באירוע נפצעו אף הם. מעט בלרוסים מקומיים, צוענים או פולנים תמכו ברציחות והיו שהתנגדו לשלטון הגרמני. קרופקי שוחררה על ידי הצבא האדום ביוני 1944.
גוסטב פון קאהר
ביוגרפיה
בספטמבר 1923, לאחר תקופה של חוסר שקט והתנקשויות פוליטיות, ולאור חילוקי דעות עם הממשלה הגרמנית שהובלה על ידי השמאל, ראש ממשלת בוואריה אוייגן פון נילינג הכריז על מצב חירום ומינה את פון קאהר לתפקיד מפקח המדינה (Staatskomissar), אשר ביחד עם מפקד הרייכסווהר בבוואריה, הגנרל אוטו פון לוסוב (von Lossow), וקולונל הנס פון זייסר (von Seißer), מפקד משטרת המדינה הבווארית, נשא סמכויות דיקטטוריות. פון קאהר היה מזוהה כמונארכיסט שהאמין בפירוק הרפובליקה הויימארית ושיבה לשלטון של מונרכיה. הוא גם היה מזוהה עם מתן עצמאות גדולה יותר לבוואריה ועל כן מינויו התקבל בחשש רב בממשלה המרכזית בברלין. באותו זמן הממשלה הגרמנית העניקה לשר ההגנה של גרמניה, הנס פון זקט, סמכויות חירום כדי להאבק נגד חוסר נאמנות ימנית נגד הרפובליקה. זקט דרש סגירה של עיתון ימני עוין בבוואריה ואת מעצרו של גאורג אשריך, אולם השלישייה בבוואריה סירבה להוראותיו ופון קאהר סירב למלאת הוראה להדיח את לוסוב. פון קאהר יצא נגד הממשלה הגרמנית והציג את עצמו כמגינה של גרמניה נגד מה שהוא כינה החזית היהודו-מרקסיסטית הבינלאומית.
קבוצת חיפה
בעלות
לאחר רכישת השליטה בחברה, ביקש גנגר לרכוש גם את מניות חברת בתי זיקוק לנפט, שהייתה בבעלות ממשלת ישראל והחברה לישראל, בחברת חיפה כימיקלים. במשך מספר חודשים התלונן גנגר על כך שמשה שחל מתעלם מבקשותיו לרכוש את מניות בתי הזיקוק בחברה, ושמעון פרס דרש למכור את מניות החברה לגנגר. לבסוף, העסקה יצאה אל הפועל בסוף יוני 1986, והקבוצה רכשה 26% מחיפה כימיקלים תמורת 12 מיליון דולר. החברה גם רכשה את מניות חברת דלק והוציאה הצעת רכש לציבור לרכישת מניות החברה שנסחרו בבורסה. בחודשים לאחר רכישת חיפה כימיקלים על ידי קבוצת גנגר עלה באופן משמעותי השווי של החברה בבורסה ובעקבות זאת ספגה מכירת המניות ביקורת בציבור. קבוצת גנגר ביקשה להפסיק את המסחר במניות החברה בבורסה, צעד שנתקל גם הוא בביקורת. בשנת 1986 עלה הרווח הנקי של החברה.
פעילות
קבוצה חיפה עלתה לכותרות בהזדמנויות שונות, בין היתר על רקע הפרטתה השנויה במחלוקת, מפגעי זיהום סביבתי ובטיחות, ויחסי עבודה.
שפכים
בנוסף, מכילים שפכי חיפה כימיקלים כמויות ניכרות של כרום, קדמיום ונחושת.
ב-2003 הורשעה החברה בגין הטלת פסולת לים ונקנסה ב-166 אלף ש"ח. ב-2005 הורשעה החברה על סמך הודאתה, בהזרמה לקישון ומשם לים של חומרים מזהמים מעבר למותר בכמה מועדים במהלך 2001 ו-2002. על החברה הוטל קנס בסך 584 אלף ש"ח, הגבוה ביותר שהוטל עד אז על חברה בישראל בגין זיהום הים.
מכל האמוניה
בעקבות מלחמת לבנון השנייה מינה המשרד להגנת הסביבה ועדה ציבורית בראשות אלוף (מיל') הרצל שפיר, לבחינת ההיערכות והתגוננות הקשורים בחומרים המסוכנים במפרץ חיפה. הוועדה המליצה לשפר את מיגון המכל ולאסור על כניסת אוניית האמוניה לישראל בזמן מלחמה.
ב-13 באפריל החליט בית המשפט העליון להתיר באופן זמני כניסתה של מכלית אמוניה למסוף הכימיקלים במפרץ חיפה על מנת למלא את מלאי האמוניה במכל, בתנאי שכמות האמוניה הכוללת לא תעלה על 11 אלף טונות במכל. ב-28 במאי החליט בית המשפט העליון שמכל האמוניה ירוקן באופן סופי עד ל-31 ביולי 2017. בספטמבר 2017 הושלם ריקון המכל מאמוניה. בדצמבר 2018 הודיעה חיפה כימיקלים שתקים מפעל לייצור אמוניה, שהוא חומר גלם חיוני לפעילותה, באתר הקבוצה שבמישור רותם, כך שלא יהיה צורך ביבוא ושינוע של האמוניה אותה היא מייבאת כיום.
המאבק לטיהור האוויר
החל משנת 2011 קמות קבוצות שונות בעיר חיפה למען הגנת התושבים מפני זיהומי האוויר. לפני כן בשנות ה-90 של המאה ה-20 הוקמה מפלגת ירוקים, וזכתה במושבים במועצת העיר, ואף בסגנות ראש העיר. פעילות זו לא תמה ואליה הצטרפו עמותות וארגוני סביבה כמו צלול, הקואליציה לבריאות הציבור, מגמה ירוקה, פורום "עזרא" וארגונים נוספים. כמו כן, התפתחו להן התארגנויות פרטיות של אזרחים אשר מרכזים מאבקם ברשת האינטרנט במסגרת קבוצות ודפים ברשת הפייסבוק.
בשנת 2015 התפרסם מאמר באתר כלכליסט המודיע על תובענה ייצוגית בסך 14 מיליארד שקל: "תושבי חיפה והקריות הגישו תביעה נגד 11 מפעלים במפרץ חיפה ובהם בתי הזיקוק, חיפה כימיקלים, פז כימיקלים, סונול ישראל ונשר מפעלי מלט. בתביעה נדרש פיצוי כספי לכל אחד מתושבי המפרץ שנחשף לזיהום וכן הקמת קרן בהיקף מיליארד שקל לפיקוח והשגחה על המפעלים".
קטינקה הוסו
2006
באליפות אירופה בשחייה (בריכת 25 מטר) שנערכה בהלסינקי, פינלנד בדצמבר 2006 סיימה הוסו במקום שישי במשחה ל-200 מטר מעורב אישי בתוצאה של 2:12.77 דקות.
2012
באולימפיאדת לונדון (2012) סיימה הוסו במקום רביעי במשחה ל-400 מטר מעורב אישי בתוצאה של 4:33.49 דקות, במקום שמיני במשחה ל-200 מטר מעורב אישי בתוצאה של 2:14.19 דקות, בשלב המוקדמות היא קבעה תוצאה של 2:10.68 דקות, במקום תשיעי במשחה ל-200 מטר פרפר בתוצאה של 2:07.69 דקות ובמקום תשיעי במשחה שליחות 4x200 מטר חופשי בתוצאה של 7:54.58 דקות, שתי מאיות השנייה איטי מעלייה לשלב הגמר, כשחיינית שלישית היא שחתה ב"זינוק שליחות" תוצאה של 1:57.84 דקות.
2018
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה ב-3 מדליות, 2 זהב ו-1 כסף. מדליות זהב, במשחה ל-200 מטר פרפר בתוצאה של 2:01.60 דקות, לפני קלסי דליה מארצות הברית (2:01.73 דקות) וסוזוקה הסגאווה מיפן (2:04.04 דקות) ובמשחה ל-400 מטר מעורב אישי בתוצאה של 4:21.40 דקות, לפני מלני מרגליס (4:25.84 דקות) ופנטין לספר מצרפת (4:27.31 דקות). מדליית כסף במשחה ל-100 מטר גב בתוצאה של 56.26 שניות, אחרי אוליביה סמוליגה מארצות הברית (56.19 שניות) ולפני ג'ורג'יה דייוויס ומינה אתרטון מאוסטרליה (56.74 שניות).
2019
באליפות העולם שנערכה בקוואנגג'ו, קוריאה הדרומית ביולי 2019 זכתה הוסו בשתי מדליות זהב, במשחה ל-200 מטר מעורב אישי בפעם הרביעית ברציפות בתוצאה של 2:07.53 דקות, לפני יה שיוון (2:08.60 דקות) וסידני פיקרם (2:08.70 דקות) ומבחשה ל-400 מטר מעורב אישי בפעם הרביעית ברציפות והחמישית בכלל בתוצאה של 4:30.39 דקות, לפני יה שיוון (4:32.07 דקות) ויויי אוהשי (4:32.33 דקות).
דיטר מילר
קריירת מועדונים
באוגוסט 1977 הביסה פ.צ קלן את ורדר ברמן בתוצאה 2–7, כאשר מילר הבקיע שישה שערים מתוך השבעה, בדקות 12, 23, 32, 52, 73 ו-85, מול 19 אלף צופים, שהיו העדים היחידים לתצוגה זו, משום שצלם הטלוויזיה שבת באותו משחק. שישייה זו נחשבת לשיא ההבקעות לשחקן במשחק אחד בבונדסליגה נכון לינואר 2016. עונה זו הייתה עונת שיא של פ.צ. קלן, שזכתה בדאבל כאשר זכתה באליפות הבונדסליגה בזכות הפרש שערים טוב יותר מסגניתה בורוסיה מנשנגלדבך, שאיבדה את התואר לאחר שלוש אליפויות רצופות. קלן זכתה באותה עונה גם בגביע הגרמני בפעם השנייה ברצף, כאשר ניצחה בגמר את יריבתה המושבעת פורטונה דיסלדורף בתוצאה 0–2, במשחק בו מילר שיחק 90 דקות. בעונת 1978/79 הבקיע מילר שמונה שערים בלבד, אך חזר למספרים מרשימים בעונת 1979/80 כאשר סיים כסגן מלך השערים עם 21 שערי ליגה, בצוותא עם הורסט רובש, כשרק קרל היינץ רומניגה הבקיע יותר, עם 26 שערים. באותה עונה הגיע מילר עם קלן לגמר הגביע הגרמני, שוב מול פורטונה דיסלדורף, שהפעם ניצחה בתוצאה 1–2 ונקמה על המפגש הקודם בגמר הגביע. מילר שיחק גם בגמר זה 90 דקות, ולא הבקיע. עונת 1980/81 הייתה האחרונה של מילר בפ.צ. קלן, בה הבקיע 14 שערים ב-30 הופעות. סך הכל הבקיע מילר 159 שערי ליגה ב-248 הופעות במדי פ.צ קלן.
תארים
עם פ.צ. קלן:
חצי האי בורגס
רוחבו של חצי האי 4.7 קילומטרים.
סיפור פשוט
רקע היסטורי וחברתי
העיירה "שבוש", שבה מתרחשת העלילה, היא בעצם עיירת הולדתו של עגנון, בוצ'אץ', השוכנת בגליציה שבאימפריה האוסטרו-הונגרית (כיום באוקראינה), ומופיעה בשם "שבוש" באחדים מסיפוריו של עגנון. באותה העת מנתה בוצ'אץ' כ-15 אלף תושבים, כמחציתם יהודים.
הירשל כאנטי גיבור
הירשל מוצג בסיפור זה כאנטי גיבור. חוקרים רבים רואים בהירשל מדיום שבאמצעותו מעביר עגנון את הביקורת החברתית שלו. הירשל, שמרגיש כי הוא איננו מתאים לחברה, מתאר אותה מנקודת תצפית שלילית ביותר. במבע המשולב הוא מראה את הפולחנים והטקסים של הקהילה כברבריים ודוחים. דמותו של הירשל מאפשרת הזרה של דברים יומיומיים רבים כמו האכילה בקהילה והיחסים האנושיים.
מוטיבים מרכזיים
ברומן יש מספר מוטיבים מרכזיים, שחלקם מלווים את עגנון במשך כל יצירתו. להלן שני מוטיבים חשובים ברומן שקשורים קשר עז לכל יצירתו של עגנון.
תהודתו
בנווה צדק שבה עגנון חי ויצר, הוקמה בשנת 2003 "סיפור פשוט" - חנות ספרים הנקראת על שם הרומן. המוטו של החנות שנלקח מתוך הרומן: "יושבת לה בלומה בתוך כותלי ביתה והספר פותח בפניה פתחי עולם".
אלפרד הנרי מאורר
מוות
אלפרד סטיגליץ רצה לארגן תערוכה של פועלו לאחר מותו בגלריה שלו, An American Place, אך לא הצליח לעשות זאת.
I'm Free
גרסאות כיסוי
לשיר בוצעו גרסאות כיסוי על ידי אמנים שונים, בהם כריס פרלו באלבומו "The Art of Chris Farlowe" (1966); וילמר והדיוקס, שהפכו את השיר ללהיט בחלקים ממדינת ניו יורק העליונה ב-1969; ולהקת הרוק האלטרנטיבי והדאנס הסופ דרגונס, שאירחה את זמר הרגאיי הג'מייקני ג'וניור רייד, וגרסתה הגיעה למקום החמישי במצעד הסינגלים הבריטי ולמקום ה-79 בבילבורד הוט 100 ב-1990. גרסת הסופ דרגונס מופיע בסרט "סוף העולם" מ-2013.
בשנת 2007 נעשה שימוש בגרסת רמיקס של השיר המקורי בתשדיר טלוויזיוני למכירת כרטיס האשראי של חברת ג'יי פי מורגן צ'ייס. ב-2008 נעשה בגרסה זו שימוש בתשדיר בריטי למכירת מכוניות של רנו.
גנאדי מנאקוב
ביוגרפיה
בשנת 1985 מנאקוב נכלל ביחידת הקוסמונאוטים והחל הכנות לטיסות במסגרת מעבורת החלל בוראן. תוכנית זו בוטלה והוא עבר להכנות לטיסות לתחנת החלל מיר.
בשנת 1990 מנאקוב שוגר לחלל כמפקד בטיסה סויוז TM-10. החללית התחברה בהצלחה לתחנת החלל מיר וצוות החל בביצוע מחקרים. במהלך שהייה בתחנת החלל מנאקוב ביצע פעילות חוץ רכבית. הוא חזר לכדור הארץ בחללית סויוז TM-11 לאחר 130 ימים בחלל.
בשנת 1993 הוא ביצע טיסה בחללית סויוז TM-16 כמפקד צוות. הם התבחרו לתחנת החלל מיר. במשימה זו מנאקוב ביצע פעמיים פעילות חוץ רכבית באורך כולל של כ-10 שעות. מנאקוב חזר לכדור הארץ לאחר 179 ימים בחלל.
גני בוצ'ארט
היסטוריה
רוברט פים בוצ'ארט (1856–1943) החל בייצור צמנט פורטלנד בשנת 1888 ליד עיר הולדתו, אוון סאונד שבפרובינציית אונטריו, קנדה. הוא ואשתו, ג'ני בוצ'ארט (1866–1950), עברו לחוף המערבי של קנדה בזכות העושר במרבצי אבן גיר הדרושים לייצור צמנט פורטלנד.
בשנת 1904, הקימו את ביתם ליד מחצבת אבן הגיר בטוד אינלט (Tod Inlet) שבסניץ' פנינסולה (Saanich Peninsula) באי ונקובר.
דיסקו
תחיה מחודשת
בישראל נוצרו שירי דיסקו בשנים אלו על ידי להקות כמו להקת הדורבנים ולהקת טיפקס.
יוסף שטרן (רופא)
יוסף שטרן (1913 – 28 ביולי 1992) היה רופא ישראלי, מנהלו הראשון של בית החולים סורוקה (1960–1978).
ביוגרפיה
יוסף שטרן נולד בשנת 1913 בעיירה לובומל שבווהלין, רוסיה (משנות ה-20 בפולין). היה חבר תנועת "החלוץ הצעיר" בעירו. בשנת 1936 עלה לארץ ישראל ולמד באוניברסיטה העברית בירושלים, תוך זמן קצר נבחר לכהן כיו"ר אגודת הסטודנטים של האוניברסיטה. בתקופת מלחמת העולם השנייה התנדב לשרת בחיל האוויר הבריטי. לאחר המלחמה, בשנת 1946, נסע ללמוד רפואה באוניברסיטת בולוניה שבאיטליה. במקביל ללימודיו שם הוא היה פעיל בארגון עלייה. בשנת 1950 קיבל תואר דוקטור וחזר לישראל כרופא פנימי בבית החולים בילינסון שבפתח תקווה. התמחה במחלות כבד. בשנת 1959, עם הקמת בית החולים המרכזי לנגב (שב-1972 נקרא על שם משה סורוקה) מונה לשמש כמנהלו הראשון, במקביל לניהול המחלקה הפנימית בבית החולים.
הכרה והנצחה
בשנת 1978 הוענק לשטרן התואר יקיר העיר באר שבע.
פעולת האצ"ל בעיראק
תכנון הפעולה
במאי 1941, בתקופת מרד רשיד עאלי אל-כילאני, פנה קולונל סימפסון אל האצ"ל בהצעה שהארגון ישגר יחידת קומנדו לבגדאד לפגיעה במצבורי הדלק ששימשו את מטוסי גרמניה הנאצית שסייעו לאל-כילאני.
מהלך הפעולה ומשתתפיה
לפעולה יצאו מפקד האצ"ל דוד רזיאל, סגנו יעקב מרידור, וחברי האצ"ל יעקב סיקא אהרוני ויעקב תרזי. במהלך המשימה נדחתה תוכנית פיצוץ מכלי הדלק ובמקום זאת הוחלט שהקבוצה תעסוק בפעולות מודיעין ותספק מידע על כוחות צבא בדרך לבגדאד. רזיאל, שהיה בג'יפ עם קצין בריטי, נהרג מהפצצה של מטוס גרמני.
ישראל אלתר
ה'נסיעה' לאדמו"ר
כחלק מתהליך השיקום של החסידות לאחר השואה, הוא חידש את המושג 'נסיעות' לאדמו"ר לשבתות וחגים, כפי שהיה נהוג בפולין לפני המלחמה. עניין זה של 'נסיעה' ו'עליה לרגל' לרבי, נחשב לאבן יסוד במושגי החסידות וככלי מרכזי להשגת הארה והתעלות רוחנית.
עריכת השולחן (טיש)
רבים מאלו שאינם מחסידי גור שהתקרבו אליו, כולל בחורי ישיבות מהמגזר הליטאי והמגזר הדתי לאומי, הגיעו לצפות מתוך סקרנות בעת שערך את הטיש והפכו לחסידים נלהבים.
משנתו התורנית
בשנותיו הראשונות בארץ למד קבלה עם רבה של שכונת שערי חסד וישיבת מרכז הרב, הרב יעקב משה חרל"פ, ולאחר מכן נהג לשאול ספרי קבלה מספריות שונות. עסק רבות בפירוש רמב"ן על התורה, ואמר בשם אביו האמרי אמת, כי "כל מילה בספר הינה דינר זהב".
קציר
בימי קדם היו החקלאים קוצרים את יבולם צבתים-צבתים באמצעות מגל או חרמש ומקבצים אותם לאלומות. האלומות הושענו האחת כלפי השנייה, עם השיבולת כלפי מעלה, ונערמו לגדיש במטרה לייבש את גרגרי התבואה. לאחר שיבשו הגרגרים נאספו אלומות התבואה מן השדה ונדושו בגורן. התבואה אז נזרתה ברוח במטרה להפריד את הבר מן המוץ והתבן.
יהושע נתן גנסין
הרב יהושע נתן גְנֶסִין (ביידיש: גנעסין או גנעשִׂין; ה'ת"ר – ה'תרפ"א), היה רב וראש ישיבה, מחסידי חב"ד.
ביוגרפיה
בשנת תרמ"ג עבר לשמש כרבה של הקהילה היהודית בקריצ'ב, ובתרמ"ו-תרמ"ז עדיין כיהן שם ברבנות.
אוס מוטנטס
דרכם המוזיקלית
באלבום A Divina Comédia Ou Ando Meio Desligado (מפורטוגזית: "הקומדיה האלוהית או שמא לאחרונה אני מעט מנותק") שיצא בשנת 1970 ניכר ניסיון להתרחק מן הטרופיקליה וליצור רוק.
יהושע נתן גנסין
ביוגרפיה
נפטר בשנת תרפ"א. בצוואתו ציווה למנות כרב במקומו את הרב משה מרדכי עמרמי (פוגורלסקי).
אוס מוטנטס
השפעה
המוטנטים הותירו את חותמם על להקות ברזילאיות רבות וגם היום מהווים ההומור והאקספרימנטליזם שלהם מקור השראה ללהקות רוק מחתרתי. אף שהם עצמם מעולם לא תפסו מקום חשוב בתודעה המוזיקלית המערבית, לא מעט מוזיקאים דוברי אנגלית הושפעו מהם. כך, למשל, ב-1993 ביקש מהם קורט קוביין באופן פומבי להתפייס ולערוך הופעת איחוד. כשהזמר האמריקאי בק הקליט אלבום של מוזיקה נסיונית ובו השיר "טרופיקליה", הוא קרא לו "מוטציות". דייוויד ביירן לבש בהופעות של ראשים מדברים חליפות בסגנון המוטנטים, והוציא בשנת 1999 בלייבל מוזיקת העולם שלו, לואקה בופ, את אוסף שירי המוטנטים "הכל אפשרי". כמו כן, אף הרכבים ברזילאים עכשוויים, לדוגמה פאטו פו, שואבים השפעה מיצירות המוטנטים.
אלימות נגד יהודים בצ'כוסלובקיה, 1918–1920
גורמים
ההאשמות העיקריות שהופנו כלפי יהודים בסלובקיה היו כי הם דוברי הונגרית ושהם סוכנים שהופעלו על ידי האימפריה האוסטרו-הונגרית והם מנסים לכבוש מחדש את המדינה. בבוהמיה ובמוראביה, יהודים רבים תמכו באימפריה האוסטרו-הונגרית, במיוחד בתחילת מלחמת העולם הראשונה, ועוררו את שנאת הצ'כים. כמו כן, היהודים הואשמו בכך שסחרו בשוק השחור במהלך המחסור שהיה בתקופת המלחמה.
רצח יחזקאל שיפטר
הרצח
בשנת 1963 הודה המפכ"ל יוסף נחמיאס כי הרצח נותר בגדר תעלומה.
דסטיניישן X (2010)
תשעה קרבות התנהלו באירוע. הקרב המרכזי בין AJ סטיילס לאביס על אליפות העולם במשקל כבד של TNA הסתיים ללא הכרעה. עוד ברשימת הקרבות, דאג וויליאמס ניצח את שאנון מור ושמר על אליפות ה-X דיוויז'ן של TNA, הרננדז ומאט מורגן ניצחו את ביר מאני, אינק (ג'יימס סטורם ורוברט רוד) ושמרו על אליפות הזוגות העולמית של TNA, המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) בקרב אולטימייט X, וקורט אנגל ניצח את מר אנדרסון בהכנעה.
דניאלה בונרה
בונרה התחיל את הקריירה בברשה. הופעתו הראשונה הייתה בעונת בסרייה ב'. בזכות שתי עונות מרשימות בברשה צורף בונרה לסגל נבחרת איטליה. הופעתו הראשונה בנבחרת הייתה ב-5 בספטמבר 2001 נגד מרוקו.
וחטנג צ'בוקיאני
ביוגרפיה
בשנת 1932 הוזמן למסע הופעות בארצות הברית יחד עם חברתו ללהקת בלט קירוב, טטיאנה וייצ'סלובה. בדרכם לאמריקה, צ'בוקיאני ווייצ'סלובה ערכו הופעות בלטביה ובאסטוניה (שמונה שנים לפני סיפוחן לברית המועצות); השניים ביצעו דואטים מתוך הצגות הבלט "להבות פריז" מאת בוריס אספייב, "הפריבטיר" מאת אדולף אדם ו"דון קישוט" מאת לודוויג מינקוס. צ'בוקיאני ווייצ'סלובה הגיעו לארצות הברית בשנת 1933 וערכו בה למעלה מ-30 הופעות.
בשנים 1951–1973 ניהל את בית הספר לכוריאוגרפיה של טביליסי ולימד מחול קלאסי בכיתות הגבוהות של המוסד (משנת 1982 הוא שימש כיועץ ראשי של בית הספר); בשנים 1965–1970 עמד צ'בוקיאני בראש מחלקת המחול במכון התיאטרלי של טביליסי על שם שותא רוסתוולי.
בשנים 1958–1962 היה צ'בוקיאני חבר במועצה העליונה של ברית המועצות (במושב החמישי).
צ'בוקיאני מת בשנת 1992 בטביליסי, ונקבר בפנתאון מתאצמינדה שבעיר.
אגודת הקוסמים
היסטוריה
באותה שנה לאחר הפסטיבל, מנהל "מערת הקסמים", משה טייב הודיע שמועדון הקוסמים שצמח סביבו הוא בבעלותו והוא הנשיא שלו. הודעה זאת יצרה פילוג בין חברי המועדון. רוני שכנאי יחד עם עוד כמה מחבריו הגיעו למסקנה שצריכה להיות התארגנות דמוקרטית של הקוסמים בישראל, שאינה תלוי באינטרסים כלכליים פרטיים ושחברי ההנהלה ייבחרו על ידי חברי הארגון.
בשנות האלפיים
ב-2019 נבחרה הנהלה הנוכחית של האגודה: הנשיא ליאור מנור, סגן הנשיא דניאל הראל, יו"ר גידי ליבנה, מנהל השלוחה הצעירה מתן רוזנברג, רכז פעילויות התנדבותיות דורון לוינסון.
שמואל שלוסברג
ד"ר שמואל שלוסברג(29 בנובמבר 1897, מינסק, אז האימפריה הרוסית, כיום בלארוס – 8 בספטמבר 1959, חיפה, ישראל). מוותיקי הרופאים בחיפה. כיהן כסגן יו"ר ההסתדרות הרפואית בחיפה.
אברהם אלחדד
פטירתו
הרב אלחדד נקבר בחלקת הרבנים בבית החיים של נציבי ישיבת פוניבז'.
סולאר אימפולס
סולאר אימפולס (באנגלית: Solar Impulse, מילולית: דחף שמשי) הוא פרויקט לפיתוח ובניית מטוס הנע באמצעות מנוע חשמלי המוזן מתאים סולאריים. הוקם ומנוהל בידי הפסכיאטר ברטראן פיקאר השווייצרי (בנו של ז'אק פיקאר ונכדו של אוגוסט פיקאר) ואיש העסקים והטייס אנדרה בורשברג.
אורן סמדג'ה
ביוגרפיה
בשנת 2008 השתתף בתוכנית המציאות "רוקדים עם כוכבים", והיה המודח השלישי. באותה שנה הופיע גם בהופעת אורח בפרק אחד בסדרה החיים זה לא הכל. סמדג'ה נשוי לליאת וגר בגנות הדר, ולהם שני בנים ובת. בנו, רום, התמודד בתוכנית המציאות "הבנים והבנות" בערוץ הילדים, בעונות השביעית והשמינית.
הקריירה המקצועית כמאמן
נכון לפברואר 2020 תחילתה של השנה האולימפית סמדג'ה מיקם את מרביתה של נבחרת הגברים בעשיריה הפותחת העולמית (משקלים 66, 73, 81, עד 100 ק"ג ומשקל חופשי).
גונדר
תור הזהב של גונדר
כתוצאה מהחלטת מועצת הכנסייה ב-1668, הפריד הקיסר יוהנס הראשון את תושבי העיר לפי השתייכותם הדתית. מהלך זה הביא תוך שנתיים להקמת הרובע המוסלמי בעיר, שנקרא "יסלאמגיה" (באמהרית "מקום האסלאם" או "ארץ האסלאם") או "אסלאם בית" ("בית האסלאם"). הרובע מוכר כיום בשם "אדיס עָאלֶם" ("עולם חדש").
ניקולאי נבוגטוב
ניקולאי איבנוביץ' נבוגטוב (ברוסית: Николай Иванович Небогатов; 20 באפריל 1849 - 4 באוגוסט 1922) היה קצין ימיה רוסי. שירת כמפקד השייטת הפסיפית השלישית במהלך מסע הצי הבלטי וכמפקד החטיבה השלישית במהלך קרב צושימה.
חייו
נבוגטוב נולד למשפחה של קצין בקרבת סנקט פטרבורג והפך בגיל 16 לצוער בחיל הים. ההתקדמות שלו בצי הבלטי הייתה איטית וב-1889 התמנה לתפקיד פיקודי ראשון על סיפון אוניית התותחים גרד.
ז'אן-לוק ננסי
ננסי כתב ספרים אודות הוגים רבים נוספים, בהם:
קולנוע ותיאוריה קולנועית
הבמאית הצרפתייה קלייר דני יצרה לפחות שני סרטים בהשראת ז'אן לוק ננסי, ביניהם הסרט "הפולש" שמושפע מחיבורו האוטוביוגרפי של ננסי בשם זה. אמנים רבים אחרים עבדו עם ננסי, כמו סיימון האנטאי, סון-גוי קים ופיליפ וורנל.
ולאד דראקול
ולאד דראקול (ברומנית: Vlad Dracul) (ולאד "הדרקון" או "השד"), (1393 - דצמבר 1447), הידוע בכתבי היסטוריונים רומנים בתור ולאד השני היה ווייבוד (שליט) של ולאכיה. הוא שלט ב-1442-1436, ושוב ב-1443–1447. הוא היה אביהם של מירצ'ה השני, ולאד הנזיר, ולאד המשפד, וראדו היפה. בפי הטורקים נקרא "דרקולה" או "דירקולה" (Drakula, Dırakula).
רקע משפחתי
ולאד השני (דראקול) היה נציגו הראשון של בית דרקולשט, ענף של שושלת בית בסאראב, ובן בלתי חוקי של מירצ'ה הזקן. למרות הנצרות האורתודוקסית של משפחתו, היה סובלני מאוד כלפי הקתוליות. לא נרתע עם זאת מלהרוג מספר נציגים של בשושלת המתחרה של בית דנשט, גם הם ענף של בית בסאראב, וכך צבר כוח בוולאכיה, לאחר ששב מגלות טרנסילבניה בשנת 1436.
מפ"ם
מַפָּ"ם (ראשי תיבות: מפלגת הפועלים המאוחדת) הייתה מפלגה ציונית סוציאליסטית ישראלית, אשר הוקמה בינואר 1948 כאיחוד בין "מפלגת פועלים השומר הצעיר" ובין "התנועה לאחדות העבודה פועלי ציון". המפלגה קיימה קשר הדוק עם תנועת הנוער השומר הצעיר ועם תנועת הקיבוץ הארצי. מאיר יערי ויעקב חזן היו מנהיגי המפלגה ומתווי דרכה במשך מרבית שנותיה.
בימי ראשית המדינה
באפריל 1948, בסמוך להכרזה על הקמת מדינת ישראל, הוקמה "מועצת העם", גוף שקדם לכנסת, והמפלגות השונות היו מיוצגות בו על פי ייצוגן במוסדות הלאומיים, ומתוך מועצת העם הוקמה "מנהלת העם", מעין ממשלה זמנית בראשה עמד דוד בן-גוריון, אל הגוף החדש הצטרפה אף מפ"ם, וקיבלה בה שני חברים מתוך 13 החברים שהיו במנהלה. משמעות הדבר הוא כי מפ"ם הייתה בקואליציה עם מפא"י בממשלה הזמנית שכיהנה בחודשים הראשונים של המדינה, אם כי הוצאה מן הקואליציה ומן הממשלה על ידי בן-גוריון, בשל תמיכתה בגוש הקומוניסטי שבהנהגת סטלין, מיד עם הקמת הממשלה הראשונה לאחר הבחירות לכנסת הראשונה. לפני קום המדינה ובחודשים הראשונים לאחר הקמתה הייתה מפ"ם למעשה חלק מן הממסד, ובימיו הראשונים של צה"ל היו רבים ממפקדיו הבכירים כיגאל אלון, ישראל גלילי ואחרים אנשי מפ"ם. אנשי מפ"ם, ובמיוחד אלה המזוהים עם אחדות העבודה, תמכו בקו תקיף בניהול המלחמה, ועליהם נאמרה האמרה כי הם "רואים את הבעיה הערבית מבעד לכוונת הרובה".
הפרישה מן המערך והאיחוד לתנועת מרצ
בשנת 1984, לאחר שהתיקו בבחירות לכנסת האחת עשרה הביא להקמת ממשלת אחדות לאומית פרשה מפ"ם מן המערך (כן פרש ח"כ יוסי שריד אשר הצטרף לתנועת רצ), מכיוון שסירבה לשבת בממשלה אחת עם הליכוד. מפ"ם נותרה באופוזיציה, שם הייתה השפעתה שולית ביותר, מכיוון שהקואליציה הייתה חזקה מאוד וכללה 97 חברי כנסת. הבחירות לכנסת השתים עשרה היו משמעותיות ביותר בדרכה של המפלגה, שכן זו הפעם הראשונה שהתמודדה באופן עצמאי מאז שנת 1965, כעשרים ושלוש שנים. בבחירות אלו, בהן הנהיגו את המפלגה יאיר צבן וחיים אורון זכתה המפלגה ב-3 מנדטים.
מוטק'ה
האתר מופעל על ידי מכון גרטנר לחקר האפידמיולוגיה הפועל כחברה לתועלת הציבור, וכל השירותים בו ללא תשלום. יוזם הפרויקט הוא פרופ' מרדכי שני, חתן פרס ישראל לשנת 2009.
שקף
היסטוריה
היישוב עלה על הקרקע בסוף שנת 1981, כחלק מתוכנית לחזק את ההתיישבות היהודית בקו התפר שבין הר חברון המיושב בכפרים ועיירות פלסטיניים לבין האזור שממערב לו. המושב נמצא כ־200 מטר מהקו הירוק, שמעבר לו נמצאים העיירות בית עווא, דיר סאמת ותרקומיא, בהם עשרות אלפי תושבים. מקור השם שקף ביישוב קדום "אום א-שקף", שמיקומו סמוך ליישוב שקף הנוכחי. בשנת 1987, חמש שנים לאחר הקמתו התגוררו במושב כ-30 משפחות.
בתקופת האינתיפאדה הראשונה סבל המושב מפשיעה חקלאית נרחבת, בשל קרבתו לקו הירוק.
ב-5 ביוני 1993 התגלו ליד המושב ארבעה מטעני צד. רכב שטח של רשות שמורות הטבע עלה על אחד מהם. הוא התפוצץ, אך איש לא נפגע. חבלן משטרה שהוזמן לנטרל את המטענים האחרים נפצע קשה במהלך המשימה, ומת מפצעיו יומיים אחר כך.
מנזר האחיות ציון (העיר העתיקה)
משחק המלך
אחד הממצאים המרתקים ביותר שנמצאו בשטח החפירות של המנזר הוא סדרת משחקים שאותם חרטו החיילים הרומאים על האבנים להעברת שעות הפנאי. בין הקווים ניתן להבחין בדגמים גאומטריים שונים ודמויות סמליות. המעניין מביניהם הוא "משחק המלך": הבסילאוס (ביוונית: מלך) המסומל על ידי כתר המופיע גם על מטבעות אותה תקופה. ליד הכתר אות B, האות הראשונה במילה "בסילאוס". ממקום זה קו החיים חוצה את המשחק ומתפתל לאחר מכן לפני שהוא נחתך על ידי חרב מעוגלת.
זהרון אפריקני
הזהרון מצוי בטבע באזורים הטרופיים של האזור האינדו-פסיפי בין האוקיינוס ההודי למערב האוקיינוס השקט מחופי מזרח אפריקה ועד לדרום יפן. לרוב הוא חי על קרקעית הים בעומקים רדודים (10 עד 70 מטרים), לרוב סביב צמחייה או בעלי חיים נייחים כמו ספוגיים או אלמוגים.
אוכף זבגור
האוכף מתנשא מעל קרחון אמברי מצפון-צפון-מערב ומעל וקרחון אלן מדרום-מזרח.
ארגמן (ענבים)
היסטוריה
בתחילת הדרך של הייצור היין בישראל חיפשו אנשי התעשייה זני ענבים בעלי צבע עשיר וטוב, שהיה חסר באותו עת ביין המיוצר בישראל. על מנת לענות לצורך הזה, בשנת 1972 ביצעו רועי שפיגל ממכון וולקני למחקר חקלאי ושלמה כהן ממכון היין הישראלי הכלאה בין שני זנים: Sezão הפורטוגזי וקריניאן הספרדי ויצרו את ה"ארגמן" המצטיין בצבע סגול עמוק וריכוז פרי משמעותי בטעמו. בשנת 1992 הזן החדש נרשם כפטנט. לאחר מאות ניסיונות ומיקרו-וויניפיקציות, הופקו מהזן החדש יינות מוצלחים.
המלחמה הסורית החמישית
רקע
ב-205/204 לפנה"ס עלה תלמי החמישי, והוא רק בן 5, על כיסא המלכות במצרים. עלייתו לוותה באי יציבות והעוצר שהשתלט על הממלכה לא היה מוכשר לנהלה. אנטיוכוס השלישי מלך הממלכה הסלאוקית ראה את חולשת השלטון במצרים כהזדמנות להתפשטות טריטוריאלית והוא כרת ברית סודית עם פיליפוס החמישי לחלוקת ממלכת תלמי מתוך כוונה לנצל את החולשה של הנהגת מצרים כדי לכובשה ולחלקה בין שתי הממלכות.
קפא בעקרב
κ בעקרב B
κ בעקרב B הוא הקטן והעמום יותר מבין זוג הכוכבים. מסתו מוערכת בכ-12 מסות שמש, רדיוסו כ-5.8 רדיוסי שמש וטמפרטורת פניו כ-18,800 קלווין, מה שנותן לו סיווג ספקטרלי של B3 III. מהטמפרטורה והרדיוס ניתן להעריך שעוצמת ההארה הכוללת שלו היא פי 3,700 מעוצמת ההארה של השמש, אך כמעט כל הקרינה היא בתחום העל-סגול כך שבאור נראה עוצמת ההארה היא רק פי 500 מעוצמת ההארה של השמש, ששקולה לבהירות מוחלטת מדרגה 1.9- ולבהירות נראית מדרגה 3.9.
אמנון שילוח
חייו ופועלו
ב-1965 החל להורות באוניברסיטה העברית, עד לפרישתו ממנה בשנת 1997 בדרגת פרופסור מן המניין. היה מנהל המרכז לחקר המוזיקה היהודית בשנים 1969–1971, ראש החוג למוזיקולוגיה בשנים 1971–1974, יועץ מדעי במכון בן-צבי ב-1973, מנהל משגב ירושלים בשנים 1975–1976, ראש המכון לשפות, ספרויות ואמנויות בשנים 1980–1984, ראש בית הספר לתלמידי חו"ל בין השנים 1985–1989, יו"ר הוועד המנהל של בית הספר לספרנות וארכיונאות, מנהל המרכז ללימודי יהודי ספרד והמזרח.